ชูรัสกู

ชูรัสกู () หรือ ชูร์รัสโก () คือชื่อเรียกเนื้อวัวย่างหรือเนื้อสัตว์ย่างโดยทั่วไปในภาษาโปรตุเกสและสเปน อาหารชนิดนี้เป็นอาหารเด่นอย่างหนึ่งในตำรับอาหารบราซิล อุรุกวัย และอาร์เจนตินา ศัพท์ที่เกี่ยวข้องอย่าง ชูรัสการีอา () หรือ ชูร์รัสเกริอา () ส่วนใหญ่เป็นที่เข้าใจกันว่าหมายถึงร้านสเต๊ก

ชูรัสการีอา คือร้านอาหารที่ให้บริการเนื้อย่างเป็นหลัก หลายร้านจะคอยเสิร์ฟเนื้อไปเรื่อย ๆ จนกว่าลูกค้าแต่ละคนจะรู้สึกอิ่ม โดยพนักงานเสิร์ฟจะเดินไปทั่วร้านอาหารพร้อมกับเนื้อย่างเสียบเหล็กขนาดใหญ่แล้วใช้มีดแล่เนื้อจากเหล็กเสียบนั้นลงบนจานของลูกค้าที่ยังต้องการกินต่อ รูปแบบการให้บริการเช่นนี้มีชื่อเรียกเป็นภาษาโปรตุเกสว่า อิสเปตูกูรีดู () หรือ โรดีซียู () และเป็นที่นิยมในบราซิลโดยเฉพาะอย่างยิ่งในรัฐทางภาคใต้อย่างรัฐรีอูกรันดีดูซูล, ซานตากาตารีนา, ปารานา และเซาเปาลู

 อ้างอิง 

หมวดหมู่:อาหารจากเนื้อวัว
หมวดหมู่:อาหารกัวเตมาลา
หมวดหมู่:อาหารกาลิเซีย
หมวดหมู่:อาหารชิลี
หมวดหมู่:อาหารนิการากัว
หมวดหมู่:อาหารบราซิล
หมวดหมู่:อาหารโบลิเวีย
หมวดหมู่:อาหารปวยร์โตรีโก
หมวดหมู่:อาหารปารากวัย
หมวดหมู่:อาหารโปรตุเกส
หมวดหมู่:อาหารอาร์เจนตินา
หมวดหมู่:อาหารอุรุกวัย
หมวดหมู่:อาหารเอกวาดอร์
หมวดหมู่:แซนด์วิชชิลี